TMZ: «That 70s Show»-stjerne døde brått
Ifølge kjendisnettstedet TMZ døde den 43 år gamle skuespilleren av hjertestans på en avrusningsklinikk onsdag. Kellys agent opplyser at hun denne uken hadde lagt seg frivillig inn for behandling ved klinikken. - Hun hadde kjempet mot sine demoner en stund, men måtte gi denne kampen tapt, sier en talsmann for agenten til TMZ. Ifølge TMZ har Kelly kjempet en lang kamp mot alkoholproblemer de siste årene. Hun har blitt arrestert minst fire ganger de tre siste årene for fyllekjøring, vold og ekteskapelig krangel, skriver nettstedet. «That 70's Show» handler om en ungdomsgjeng på 70-tallet og ble i første omgang sendt fra 1998 til 2006. I den populære TV-serien, som i Norge har gått flere sesonger på TV 2, spiller hun blant annet sammen med Mila Kunis, Ashton Kutcher og Laura Prepon. I serien spilte Kelly i rollen som Laurie Forman, storesøsteren til Eric Forman som spilles av Topher Grace.
Lisa Robin Kelly, som spilte Eric Formans storesøster i TV-serien, døde onsdag, melder TMZ.